अभिनेत्री श्रीदेवी कपूर ने अपनी छोटी बेटी खुशी कपूर के एक डांस आधारित शो के लिए ऑडिशन देने की अफवाहों को निराधार बताया है। इस हफ्ते की शुरुआत में, खबर आई थी कि खुशी ने डांस निर्देशक एवं फिल्म निर्देशक रेमो डिसूजा के ’डांस प्लस’ शो के लिए ऑडिशन दिया है, लेकिन श्रीदेवी ने इसे गलत खबर बताया है। अपनी आगामी फिल्म ’मॉम’ के प्रचार के दौरान श्रीदेवी ने कहा, खुशी किसी भी डांस क्लास या किसी शो में हिस्सा नहीं ले रही हैं। यह खबर किसी भी तरह से सही नहीं है। हमें आश्चर्य है कि यह खबर कहां से आई।